cyanic-selkie/wikianc huggingface dataset:
বাংলাদেশ বিজ্ঞান ও শিল্প গবেষণা পরিষদ
বাংলাদেশ বিজ্ঞান ও শিল্প গবেষণা পরিষদ, সংক্ষিপ্তাকারে বিসিএসআইআর, বাংলাদেশ সরকারের অর্থায়নে পরিচালিত বৃহত্তম মাল্টিডিসিপ্লিনারি গবেষণা প্রতিষ্ঠান। এটি বাংলাদেশের জাতীয় গবেষণা প্রতিষ্ঠান, যা ১৯৭৩ সালে শেখ মুজিবুর রহমানের প্রত্যক্ষ অনুপ্রেরণায় প্রতিষ্ঠিত হয়। এটির কেন্দ্রীয় অঙ্গপ্রতিষ্ঠানসমূহ বাংলাদেশের রাজধানী ঢাকার ধানমন্ডির এলিফ্যান্ট রোডে অবস্থিত। এটি সাইন্স ল্যাবরেটরি নামেও পরিচিত। বর্তমানে এই গবেষণা প্রতিষ্ঠানে ৩২০ জন বিজ্ঞানীসহ মোট ১০৩০ জন জনবল, ১২টি ইন্সটিটিউট এবং প্রায় ৬০টি গবেষণা বিভাগ রয়েছে।
এই সংস্থা মুলত শিল্পগবেষণায় নিয়োজিত, তবে বেশ কিছু মৌলিক গবেষণাও এখানে পরিচালিত হয়। বাংলাদেশে বহুল প্রচলিত উন্নতচুলা, বায়োগ্যাস, স্পিরুলিনা, ফায়ার এস্টিংগুসার, সৌরবিদ্যুতসহ অসংখ্য প্রযুক্তির সুতিকাগার এই প্রতিষ্ঠানটি প্রতিষ্ঠার পর থেকে নতুন নতুন উদ্ভাবনের মাধ্যমে দেশের বিভিন্ন সেক্টরে গুরুত্বপূর্ণ ভুমিকা রেখে আসছে। এই প্রতিষ্ঠানটি এককভাবে বাংলাদেশের ৩৭৩টি (প্রায় ৫০%) পেটেন্টের উদ্ভাবক। এটি প্রায় ১০২০টি পণ্য উন্নয়ন করেছে, ৫৮০০টির অধিক বৈজ্ঞানিক প্রবন্ধ প্রকাশ করেছে। সম্প্রতি প্রকাশিত (২০২২) বিখ্যাত সিম্যাগো ইনস্টিটিউট র‍্যাংকিং এটি স্থান করে নিয়েছে এবং এই র‍্যাংকিং অনুসারে এটি বাংলাদেশের একমাত্র সরকারি গবেষণা প্রতিষ্ঠান যার বৈশিক অবস্থান ৬৯১তম।
গবেষণার পাশাপাশি এটি বাংলাদেশের শিল্প কারখানাসমুহের বিভিন্ন কারিগরি, বুদ্ধিবৃত্তিক এবং বিশ্লেষণ সেবা দিয়ে আছে। এটি দেশী এবং বহুজাতিক কোম্পানি, বিভিন্ন গুরুত্বপূর্ণ সরকারি সংস্থাকে বছরে ৫০০০টির অধিক বিশ্লেষণ সেবা অত্যন্ত সুলভমুল্য প্রদান করে থাকে। এটি বছরে ১৫০ জন দেশী এবং আন্তর্জাতিক গবেষককে ৩টি ক্যাটাগরিতে ফেলোশিপ প্রদানের মাধ্যেমে গবেষণার সুযোগ এবং দক্ষ করে তোলে। একই সাথে বছরে এটি ৩০০ জনের অধিক মাস্টার্স, পিএইচডি এবং পোস্ট ডক্টোরাল ছাত্রছাত্রীকে গবেষণা (থিসিস) তত্বাবধায়ন করে থাকে।
ইতিহাস
বিসিএসআইআর এর শিকড় পূর্ব পাকিস্তানের দিনগুলোতে খুঁজে পাওয়া যায়। ১৯৫৫ সালে প্রখ্যাত বাংলাদেশী বিজ্ঞানী ড. মুহাম্মদ কুদরাত-ই-খুদার হাত ধরে পাকিস্তান বিজ্ঞান ও শিল্প পরিষদের (পিসিএসআইআর) পূর্ব আঞ্চলিক গবেষণাগার হিসেবে এটি ঢাকায় প্রতিষ্ঠিত হয়েছিল। পরবর্তীতে পিসিএসআইআর গবেষণাগার রাজশাহী (১৯৬৫) ও চট্টগ্রামে (১৯৬৭) প্রতিষ্ঠিত হয়। ১৯৭১ সালে বাংলাদেশের স্বাধীনতার পর, এটি বাংলাদেশের জাতির পিতা মহান নেতা বঙ্গবন্ধ শেখ মুজিবুর রহমানের প্রত্যক্ষ তত্বাবধানে বাংলাদেশ বিজ্ঞান ও শিল্প গবেষণা পরিষদ তথা বিসিএসআইআর নামে প্রতিষ্ঠিত হয়, পরবর্তীকালে সেই প্রস্তাবটি গনপ্রজাতন্ত্রী বাংলাদেশ সরকারের  ১৯৭৮ সালের একটি অধ্যাদেশ নং (ভি) নামে একটি রাষ্ট্রপতি অধ্যাদেশের মাধ্যমে বাংলাদেশ বৈজ্ঞানিক ও শিল্প গবেষণা পরিষদ হিসাবে পুনর্গঠিত হয়।
ইনস্টিটিউটসমূহ
বিসিএসআইআর এর ইন্সটিটিউটসমুহ:
ত্রিশাল ইউনিয়ন
ত্রিশাল ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
ভৌগোলিক অবস্থান
ত্রিশাল ইউনিয়ন প্রায় সমতল ও অল্প অসমতল ভুমি নিয়ে গঠিত। এটি ত্রিশাল উপজেলা সদর হতে প্রায় .৫ কি.মি. দক্ষিণ-পশ্চিম পাশে অবস্থিত। ত্রিশাল ইউনিয়নের উত্তর পার্শ্বে ১নং ধানীখোলা ইউনিয়ন, দক্ষিণ পার্শ্বে  মঠবাড়ি ইউনিয়ন, পূর্ব পার্শে  সাখুয়া ইউনিয়ন এবং পশ্চিম পার্শ্বে রাধাকানাই, উত্তর পাশে ত্রিশাল পৌরসভা অবস্থিত।
আয়তন ও জনসংখ্যা
আয়তনঃ ২৯.৫০ বর্গ কিলোমিটার।
লোকসংখ্যাঃ ৩৫,৭২৫ জন (পুরুষ ১৭,৮৫৫ জন এবং নারী ১৭,৮৭০জন)।
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠানঃ
যোগাযোগের ব্যবস্থা
৬নং ত্রিশাল ইউনিয়নের বিভিন্ন রাস্তার বর্ণনাঃ
এছাড়া লোকাল যোগাযোগের জন্য রিকসা, অটোটেম্পো, ভ্যান, সিএনজি চালিত টেম্পো, ভাড়ায় চালিত মোটরসাইকেল রয়েছে।
ভাষ্য
ভাষ্য (সংস্কৃত: भाष्य) প্রাচীন বা মধ্যযুগীয় ভারতীয় সাহিত্যের যেকোনো প্রাথমিক বা মাধ্যমিক পাঠ্যের "ব্যাখ্যা" বা "প্রকাশনা"। সংস্কৃত সাহিত্যে প্রচলিত, ভাষ্য অন্যান্য ভারতীয় ভাষায়ও পাওয়া যায়। ভাষ্য বিভিন্ন ক্ষেত্রে পাওয়া যায়, উপনিষদ থেকে শুরু করে হিন্দু দর্শনশাস্ত্রের সূত্র, প্রাচীন চিকিৎসা থেকে সঙ্গীত পর্যন্ত।
ভারতীয় ঐতিহ্য সাধারণত ভাষ্য প্রস্তুত করার ক্ষেত্রে কিছু নির্দেশিকা অনুসরণ করে। এই ভাষ্যগুলি শব্দের অর্থ প্রদান করে, বিশেষ করে যখন সেগুলি ঘনীভূত প্রবচনাত্মক সূত্র সম্পর্কে হয়, বিষয়গুলির উপর অতিরিক্ত তথ্য সহ ব্যাখ্যা করা অর্থের পরিপূরক। ঐতিহ্যগত ভাষ্য, আধুনিক বৃত্তির মতো, পূর্ববর্তী গ্রন্থের নাম (উদ্ধৃতি) এবং প্রায়ই পূর্ববর্তী লেখকদের উদ্ধৃতি অন্তর্ভুক্ত করে। ভাষ্যের লেখক কারণ সহ ব্যাখ্যাকৃত পাঠ্যের যাচাইকরণ, গ্রহণযোগ্যতা বা প্রত্যাখ্যান প্রদান করবেন এবং সাধারণত উপসংহার অন্তর্ভুক্ত করবেন। ভাষ্য রচনার শিরোনামে কখনও কখনও "-ভাষ্য" প্রত্যয় সহ মন্তব্যের শিরোনাম থাকে।
প্রাচীনতম ভাষাগুলির মধ্যে রয়েছে খ্রিস্টপূর্ব ২য় শতাব্দীর পতঞ্জলির মহাভাষ্য, এবং হিন্দুধর্মের মীমাংসা দর্শনের সবার ভাষ্য, সম্ভবত ১০০ খ্রিস্টপূর্বাব্দ থেকে ২০০ খ্রিস্টাব্দের মধ্যে রচনা করা হয়েছিল, কিন্তু ৫ম শতাব্দীর পরে নয়। বৌদ্ধ সাহিত্য ভাষ্যের একটি উদাহরণ হল বসুবন্ধুর অভিধর্মকোশ-ভাষ্য।
বুৎপত্তি
ভাষ্য শব্দের আক্ষরিক অর্থ "কথা বলা, কথা বলা, বর্তমান, আঞ্চলিক ভাষণে যে কোনো কাজ"। মনিয়ার-উইলিয়ামস বলেন, এই শব্দটি যেকোন "ব্যাখ্যামূলক কাজ, ব্যাখ্যা, ব্যাখ্যা, ভাষ্য"কেও বোঝায় যা অন্য কিছুকে আলোকিত করে। ভাষ্যকৃত হল লেখক, এবং এই শব্দগুলি মূল ভাষাটির সাথে সম্পর্কিত যার অর্থ "সম্পর্কে কথা বলা, বর্ণনা করা, ঘোষণা করা, বলা"।
আলোচনা
সাধারণ ভাষ্য হবে সূত্র বা অন্যান্য শাস্ত্রীয় কাজের শব্দের ব্যাখ্যা। এটিতে শব্দ দ্বারা শব্দ অনুবাদ ও মন্তব্যকারী বা ভাষাকারের পৃথক দৃষ্টিভঙ্গিও থাকতে পারে।
এন্টারগোস
এন্টারগোস (Antergos) একটি আর্চ-ভিত্তিক লিনাক্স ডিস্ট্রিবিউশন। এটি ডিফল্টে গ্নোম ৩ ডেস্কটপ পরিবেশ ব্যবহার করে, কিন্তু চায়লে সিনামন, মেট, কেডিই প্লাজমা ৫, ডিপিন ও এক্সএফসিই ডেস্কটপও ব্যবহার করা যায়। জুলাই ২০১২ সালে সিন্যার্চ নানে এটি মুক্তি পায় এবং জুন ২০১৩ সালে ডিস্ট্রোওয়াচে সবচেয়ে জনপ্রিয় ৪০টি ডিস্ট্রিবিউশনের তালিকায় স্থান করে নেয়।
স্টিভ এঞ্জেলো
স্টিভেন অ্যাঞ্জেলো জোসেফসন ফ্রেগজিয়ানিস (জন্ম ২২ নভেম্বর, ১৯8২) একজন গ্রিক সুইডিশ ডিজে, রেকর্ড প্রযোজক, রিমিক্সার এবং রেকর্ড লেবেল মালিক। তিনি সুইডিশ হাউস মাফিয়া এর একজন সক্রিয় সদস্য।
প্রথম জীবন
এঞ্জেলো গ্রীসের অ্যাথেন্সের একটি গ্রিক পিতা ও সুইডিশ মায়ের কাছে জন্মগ্রহণ করেন। সুইডেনের স্টকহোমে তার ভাই অ্যান্টোনি জোসেফসন (যিনি AN21 হিসাবে কাজ করেন) সহ। এঞ্জেলো ১২ বছর বয়সে DJ-ing শুরু করেন। এঙ্গেলো এককন টার্নটেবিলিস্ট হিসেবে শুরু করেন, টিনেজের পর তিনি ইলেকট্রনিক মিউজিক শোনা শুরু করেন।
ব্যক্তিগত জীবন
এঞ্জেলো সুইডিশ মডেল এবং টিভি ব্যক্তিত্ব ইসাবেল অ্যাড্রিয়ান কে বিয়ে করেছে এবং ২০১০ সালে তাদের কন্যা সন্তান মানডে-লিলি এবং 6 এপ্রিল ২০১২ সালে উইন্টার-রোজ জন্মগ্রহণ করেন। তিনি বর্তমানে লস এঞ্জেলেসে অবস্থান করছেন।
ব্লিডিং এজ প্রযুক্তি
ব্লিডিং এজ প্রযুক্তি (Bleeding edge technology) প্রযুক্তির এমন একটি বিভাগ যা এতই নতুন যে ব্যবহারের সময় তা অনির্ভর হওয়ার উচ্চমাত্রার ঝুঁকি রাখে। "লিডিং এজ" ও "কাটিং এজ"-এর প্রতি পরোক্ষ ইঙ্গিত হিসেবে "ব্লিডিং এজ" শব্দগুচ্ছ নেওয়া হয়েছে। এগুলো উল্লেখযোগ্য অগ্রগতির প্রতি ইশারা করে, যদিও তা উল্লেখযোগ্য ঝুঁকিরও সূচনা করে। শব্দগুচ্ছ প্রথম কাগজে পাওয়া যায় ১৯৮৩ এর শুরুর দিকে, যেখানে নাম না জানা একজন ব্যাংকিং নির্বাহী কর্মকর্তা এর উল্লেখ করেন।
নীতীন বসু
নীতীন বসু (২৬ এপ্রিল ১৮৯৭ - ১৪ এপ্রিল ১৯৮৬) একজন বিখ্যাত চলচ্চিত্র পরিচালক।
প্রথম জীবন
নীতীন বসু ১৯২২ খ্রিষ্টাব্দে ইংরেজি বিষয়ে প্রথম হয়ে ম্যাট্রিক পরীক্ষায় উত্তীর্ণ হন। এরপর তিনি বিএসসিতে ভর্তি হলেও পরীক্ষায় দেননি। তার পিতা হেমেন্দ্রমোহনের ক্যামেরা প্রজেক্টরের ব্যবসা ছিল। পিতার কাছ থেকেই চলচ্চিত্র সংক্রান্ত বহু বিষয়ে বিশেষ করে ফটোগ্রাফিতে প্রথম শিক্ষালাভ করেন। ১৯২১ খ্রিষ্টাব্দে পুরীর রথযাত্রার উপর তার তোলা ছবি নিউইয়র্কের ইন্টারন্যাশন্যাল নিউজ রিল কর্পোরেশন ১০০ ডলারে কিনেছিল।
চলচ্চিত্র কর্ম
চলচ্চিত্রে তার প্রথম কাজ ইনকারণেশন ছবিতে। ১৯২৪ খ্রিষ্টাব্দে নির্বাক ছবি পুনর্জন্মের তিনি ক্যামেরাম্যান ছিলেন। স্বাধীনভাবে কাজ করার তিনি প্রথম সুযোগ পান প্রফুল্ল রায়, পি.এন.রায় এবং প্রেমাঙ্কুর আতর্থীর সাথে ইন্টার‌ন্যাশনাল ফিল্ম ক্র্যাফট এর চাষার মেয়ে ও চোরকাঁটা ছবি দুটিতে।
নিউ থিয়েটার্স স্টুডিয়োর শুরু থেকে তিনি সেখানে প্রধান ক্যামেরাম্যান এবং তার ভাই মুকুল বসু শব্দযন্ত্রী হিসাবে যুক্ত হন। এই স্টুডিও থেকে ১৯৩২ খ্রিষ্টাব্দে মুক্তি পায় দেনা পাওনা এবং চণ্ডীদাস ছবি। ভাগ্যচক্র ছবিতে প্রথম প্লে-ব্যাক প্রথার প্রবর্তন হয়। নির্বাক থেকে সবাক এবং সবাক ছবিতে প্লে-ব্যাক প্রথার প্রবর্তনে তার অবদান উল্লেখযোগ্য।
ক্যামেরার কাজ করার সাথে সাথে তিনি চিত্র পরিচালনাও শুরু করেন। তার পরিচালিত প্রথম ছবি যুগান্তকারী চণ্ডীদাস ছবির হিন্দি চিত্ররূপ। নিউ থিয়েটার্সে তার পরিচালিত প্রায় কুড়িটি ছবির ভিতরে চণ্ডীদাস, জীবন মরণ, দেশের মাটি, দিদি, কাশীনাথ প্রভৃতি উল্লেখযোগ্য।
১৯৪৬ খ্রিষ্টাব্দে নিউ থিয়েটার্স ছেড়ে তিনি বম্বের চিত্রজগতে যান। সেখানে পরায়া ধন, দীদার, ওয়ারিশ, গঙ্গা যমুনা, প্রভৃতি প্রায় কুড়িটি ছবি করেন। এর মধ্যে বিচার এবং সমর ছবিদুটি বাংলায় হয়েছিল।
ভারতীয় চলচ্চিত্রের অন্যতম পথিকৃৎ হিসাবে ১৯৭৮ খ্রিষ্টাব্দে ভারত সরকার তাকে দাদাসাহেব ফালকে পুরস্কার দিয়ে সম্মানিত করে। তিনি ভাল বেহালা বাজাতে পারতেন।
বিশ্ববিদ্যালয় মেট্রো স্টেশন
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৭, ২৬, ১০১, ১০১বি, ১০৩-১০৫, ১০৮, ১০৮এসটিএল, ১১২, ১১৪এসটি, ১২০, ১২০এ, ১২০বি, ১৩৫, ১৪০, ১৪৩, ১৬২, ১৬৯, ১৭১, ১৭৩, ১৮৫, ১৮৫এলএসটিএল, ১৯১-১৯৩, ২৩৪, ২৩৪সিএল, ২৩৪সিএলই, ২৩৫, ২৫৯, ৩৩৩, ৩৪১, ৪০২, ৪০২সিএল, ৮১৩, ৮১৩সিএল, ৮৮৩, ৮৮৩এ, ৯০১, ৯০১সিএল, ৯২১, ৯২১সিএল, ৯৭১, ৯৭১এ, ৯৮২, টিএমএস(+) ও টিএমএস+ পাঞ্জাবি বাগ।
তিন রঙা চন্দ্রমল্লিকা
তিন রঙা চন্দ্রমল্লিকা (বৈজ্ঞানিক নাম: Chrysanthemum carinatum, ইংরেজি নাম: Tricolor Chrysanthemum, tricolor daisy ) হচ্ছে এ্যাসটারাসি' পরিবারের ক্রিসেনথিমাম'' গণের একটি সপুষ্পক বিরুৎ।
বিবরণ
বহু শাখা বিশিষ্ট একবর্ষজীবী বিরুৎ। এই প্রজাতি দেড় মিটার পর্যন্ত লম্বা হয়। ফুল থোকা থোকা হয়ে ডালের আগায় ফুটে থাকে। এই প্রজাতির একটি ফুলে তিন রং থাকে।
বিস্তৃতি
তিন রঙা চন্দ্রমল্লিকা মরক্কোতে স্থানীয়। বাংলাদেশে এই প্রজাতির আবাদ করা হয়। এছাড়াও আমেরিকা, আফ্রিকার দেশসমূহে এই প্রজাতি জন্মে।
পার্বতীপুর, নদিয়া
জনসংখ্যার উপাত্ত
ভারতের ২০০১ সালের আদমশুমারি অনুসারে পার্বতীপুর (পশ্চিমবঙ্গ) শহরের জনসংখ্যা হল ৭৮৩৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে পার্বতীপুর (পশ্চিমবঙ্গ) এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
জন পিলজার
জন পিলজার (জন্ম ৯ই অক্টোবর, ১৯৩৯) লন্ডনভিত্তিক অস্ট্রেলীয় সাংবাদিক। পিলজার ১৯৬২ সাল থেকে লন্ডনে বাস করছেন।  ভিয়েতনাম যুদ্ধের প্রতিনিধি হিসেবে শুরু থেকেই তিনি মার্কিন, অস্ট্রেলীয় ও ব্রিটিশ বৈদেশিক নীতির বিরুদ্ধে সমালোচনামুখর ছিলেন; যে বৈদেশিক নীতিকে তিনি সাম্রাজ্যবাদী এজেন্ডা বাস্তবায়নের বলে বিবেচনা করতেন। পিলজার তার দেশের আদিবাসী অস্ট্রেলীয়দের উপর আচরণের এবং প্রধান প্রচারমাধ্যমের প্রয়োগেরও সমালোচনা করতেন। ব্রিটিশ ছাপার প্রচারমাধ্যমে তিনি দীর্ঘদিন ডেইলি মিরর পত্রিকায় এবং পাক্ষিক নিউ স্টেটসম্যান ম্যাগাজিনের সাথে জড়িত ছিলেন। পিলজার দুবার ব্রিটেনের সেরা সাংবাদিকের পুরস্কার পেয়েছেন। তার ডকুমেন্টারি, আন্তর্জাতিকভাবে প্রদর্শিত, ব্রিটেন এবং সারাবিশ্বে পুরস্কৃত। এই সাংবাদিক অনেকগুলো সম্মানসূচক ডক্টরেট অর্জন করেছেন।
বাক্‌লাভা
right|thumb|বাক্‌লাভার ছবি থাম্ব|ইরানি বাক্‌লাভা বাক্‌লাভা বা বাক্‌লাওয়া (আরবি: بقلاوة ;ফার্সি باقلوا) শব্দটির আক্ষরিক অর্থ লেগিউম তথা শিম জাতীয় বিচি, তবে শব্দটি দ্বারা মধ্যপ্রাচ্য, দক্ষিণ এশিয়া এবং বলকান অঞ্চলে বহুল প্রচলিত এক প্রকারের মিষ্টি ভাজা খাবারকে বোঝানো হয়। বাদাম কুঁচির সাথে স্তরে স্তরে ফিলো নামক ক্ষির এবং তার সাথে মিষ্টি করার জন্য চিনির শিরা বা মধু দিয়ে এটি প্রস্তুত করা হয়। thumb|বিভিন্ন ধরনের বাক্‌লাভা|alt=
দারিও ফো
থাম্ব|দারিও ফো থাম্ব|Accidental Death of an Anarchist, The Doon School - 2009 থাম্ব|ড্যারিও ফো এবং ফ্রাঙ্কা রাম তাদের নবজাতক পুত্র জ্যাকোপোর সাথে। ১৯২৬ সালের ২৪শে মার্চ ছোট্ট শহর লেক মাগজোরের সান জানোতে জন্মগ্রহণ করেন দারিও ফো। ইতালির নোবেলজয়ী নাট্যকার দারিও ফো ছিলেন বহু গুণের অধিকারী: কমেডিয়ান, নাট্যপরিচালক, মঞ্চপরিকল্পনাকারী, গায়ক, গীতিকার, আঁকিয়ে, রাজনৈতিক প্রচারক—এ রকম নানা গুণের সমারোহে বর্ণিল ছিল তার কর্মময় জীবন। আশিটিরও অধিক নাটক রচনা করেন তিনি।
রাজনীতি নিয়ে তীব্র ব্যঙ্গ করা ১৯৯৭ সালে সাহিত্যে নোবেল পুরস্কারজয়ী এই নাট্যকারের লেখার অন্যতম বৈশিষ্ট্য। বিশ শতকের রাজনৈতিক ব্যঙ্গাত্মক নাটকের এক প্রধান নাম দারিও ফো। তার সেরা কাজগুলোর মধ্যে আছে ‘অ্যাক্সিডেন্টাল ডেথ অব অ্যান অ্যানার্কিস্ট’ এবং ‘ক্যান্ট পে ওন্ট পে’। ‘অ্যাক্সিডেন্টাল ডেথ অব অ্যান অ্যানার্কিস্ট’ নাটকটির ১৯৭৭ সালের পরবর্তী সংস্করণ টেলিভিশনে প্রচার করা হয়। গির্জার কর্তৃপক্ষ যথারীতি নিন্দা প্রকাশ করে। টেলিভিশনের ইতিহাসে এটিকে সবচেয়ে জঘন্য ঈশ্বরবিরোধী নাটক বলা হয়। ১৯৯৭ সালে তিনি সাহিত্যে নোবেল পুরস্কার পেয়েছেন। নাটকের প্রতি কর্তৃপক্ষীয় বিরূপ আচরণ সম্পর্কে নোবেল ভাষণে তিনি বলেন, ‘পুলিশের কাছ থেকে দুর্ব্যবহার এবং আক্রমণ সহ্য করতে হয়েছে; ডানপন্থী চিন্তার লোকদের অপমানজনক আচরণ ও সহিংসতা হজম করতে হয়েছে। ’ উল্লেখ্য, নাটকে পুলিশের সমালোচনা তুলে ধরার অপরাধে ইতালির ফেডারেল পুলিশের নির্যাতনের শিকার হন তার স্ত্রী।
দারিও ফো সচেতনভাবেই ইতালির নানা উপভাষা, নানা লাতিন বুলি ব্যবহার করে রম্য ধারার মাধ্যমে জটিল জীবনের চিত্র তুলে ধরেছেন। এতে করে কখনো কখনো সেগুলো স্থূল বলেও চিহ্নিত হয়েছে। তবে ফোর বিবেচনায় অভিজাত শ্রেণির মানুষ নয়, শ্রমজীবী দর্শকদের জন্যই তিনি নাটক করতে চেয়েছেন। একুশ শতকের দ্বিতীয় দশকের মাঝামাঝি পর্যন্ত তিনি বিভিন্ন সামাজিক, রাজনৈতিক ও সাংস্কৃতিক কর্মকাণ্ডে সক্রিয় ছিলেন। মিলান শহরকে কতিপয় অর্থলোভী লোকদের হাত থেকে রক্ষা করার চেষ্টা হিসেবে তিনি ২০০৬ সালে মেয়র পদে নির্বাচনে অংশ নেন। এ প্রসঙ্গে তিনি নির্ভীকচিত্তে বলেন, বার্লুসকোনির সহায়তা পাওয়া ‘অর্থলোভী জারজ লোকরা দশকের পর দশক ধরে এই শহর শাসন করে আসছে। ’ এমন সোচ্চারকণ্ঠ ছিলেন দারিও। ২০১৬ সালের ১৩ অক্টোবর ৯০ বছর বয়সে তিনি পরলোক গমন করেন ।
কার্ল মুম্বা
ঘরোয়া পেশাজীবন
ডিসেম্বর ২০১৮ সালে,২০১৮-১৯ লোগান কাপের উদ্বোধনী রাউন্ডের সময়, মুম্বা মাউন্টেনিয়ারদের বিপক্ষে দ্বিতীয় ইনিংসে সাত রানে ছয় উইকেট নিয়েছিলেন। জিম্বাবুয়ের প্রথম-শ্রেণীর ক্রিকেট ম্যাচে ছয় উইকেট নেওয়ার এই বোলারের সেরা ফিগার ছিল।
তিনি ১৩ মার্চ, ২০১৮-এ স্ট্যান্ডবিক ব্যাংক ২০ সিরিজে মিড ওয়েস্ট রাইনোসের হয়ে টি-টোয়েন্টিতে নিজেকে আত্মপ্রকাশ করেছিলেন।
আন্তর্জাতিক ক্যারিয়ার
অক্টোবর ২০১৬ সালে শ্রীলঙ্কার বিপক্ষে সিরিজের জন্য তাকে জিম্বাবুয়ের টেস্ট দলে অন্তর্ভুক্ত করা হয়েছিল। তিনি ২৯ অক্টোবর ২০১৬ তারিখে শ্রীলঙ্কার বিপক্ষে জিম্বাবুয়ের হয়ে টেস্ট অভিষেক হয় এবং তিনি টেস্টে জিম্বাবুয়ের প্রতিনিধিত্বকারী শততম খেলোয়াড় হয়েছিলেন। পরের মাসে তাকে শ্রীলঙ্কা এবং ওয়েস্ট ইন্ডিজের বিপক্ষে ত্রিদেশীয় সিরিজের জন্য জিম্বাবুয়ের ওয়ানডে আন্তর্জাতিক (ওয়ানডে) দলে অন্তর্ভুক্ত করা হয়েছিল। শ্রীলঙ্কার বিপক্ষে ত্রিদেশীয় সিরিজের প্রথম ম্যাচে ওডিআই অভিষেক ঘটে তার।
ফেব্রুয়ারি ২০১৭ সালে, জিম্বাবুয়ে ক্রিকেট তাকে বছরের পরের ইংল্যান্ড সফরে যাওয়ার জন্য একাডেমি স্কোয়াডে নামকরণ করেছিল। ২০২০ সালের ফেব্রুয়ারিতে বাংলাদেশের বিপক্ষে সিরিজের জন্য তাকে জিম্বাবুয়ের টি - টোয়েন্টি আন্তর্জাতিক  দলে জায়গা দেওয়া হয়েছিল। তিনি জিম্বাবুয়ে জন্য  বাংলাদেশের বিরুদ্ধে  ৯ মার্চ ২০২০ সালে খেলেন।
এডওয়ার্ড সিজরহ্যান্ড্‌স
এডওয়ার্ড সিজরহ্যান্ড্‌স (ইংরেজি ভাষায়: Edward Scissorhands) ১৯৯০ সালে মুক্তিপ্রাপ্ত মার্কিন রূপকথার চলচ্চিত্র। ছবিটি রচনা করেছেন টিম বার্টন ও ক্যারোলিন থম্পসন আর পরিচালনা করেছেন টিম বার্টন। এতে এডওয়ার্ড চরিত্রে অভিনয় করেছেন জনি ডেপ আর কিম বোগ্‌স চরিত্রে ছিলেন উইনোনা রাইডার।
কাহিনী
কাহিনী আবর্তিত হয়েছে এই এডওয়ার্ডকে কেন্দ্র করে স্বাভাবিক হাত নেই, তার বদলে আছে কাচির গুচ্ছ। এক বৃদ্ধ উদ্ভাবক সম্পূর্ণ নতুন মানুষ হিসেবে তাকে তৈরি করেছিলেন। প্রথমে তার হাত বানিয়েছিলেন কাচি দিয়ে। তার ইচ্ছা ছিল এডওয়ার্ডকে স্বাভাবিক হাত তৈরি করে দেয়ার। কিন্তু সেটা করার আগেই তিনি মারা যান। অসম্পূর্ণ এডওয়ার্ড সম্পূর্ণ একাকি হয়ে পড়ে। আমেরিকার সাধারণ এক উপশহরের অদূরে বিশাল অট্টালিকায় যখন তার দিন কাটছিল সে সময় উপশহরের এক মহিলা তার খোঁজ পায়। সে এডওয়ার্ডকে নিজের বাসায় নিয়ে যায়। সেখান থেকেই কাহিনীর শুরু।
রবার্ট ফিস্ক
রবার্ট ফিস্ক (১২ জুলাই ১৯৪৬ - ৩০ অক্টোবর ২০২০) (Robert Fisk) একজন ব্রিটিশ সাংবাদিক। তিনি নিয়ন্ত্রিত সাংবাদিকতা বিশেষ করে মার্কিন সংবাদমাধ্যমের কঠোর সমালোচক। জীবনের ঝুকিঁ নিয়ে মধ্যপ্রাচ্যে মার্কিন যুদ্ধাভিযানের সংবাদ সংগ্রহ এবং নিরপেক্ষতার সাথে তা পরিবেশনার জন্য তিনি বিশ্বব্যাপী সমাদৃত। বর্তমানে লন্ডনের ইন্ডিপেনডেন্ট পত্রিকার মধ্যপ্রাচ্যবিষয়ক সংবাদদাতা হিসেবে কর্মরত।
এডওয়ার্ড সিজরহ্যান্ড্‌স
প্রতিক্রিয়া
রটেন টম্যাটোস-এ মোট ৪২টি রিভিউ সংগ্রহ করা হয়েছে যাতে গড় রেটিং দাড়িয়েছে ৯৩%। অবশ্য ফ্রেশ ও রটেন এর হিসাব করলে রেটিং দাড়ায় ৮০%। রোলিং স্টোনের পিটার ট্র্যাভার্‌স বলেন, "বার্টন ফ্রাংকেনস্টাইনের গল্পকে খুব সুন্দরভাবে উপস্থাপন করেছেন। এটা বছরের অন্যতম সেরা কমিক এবং রোমান্টিক রূপকথার ছবি।" তিনি আরও বলেন, "এডওয়ার্ড সিজরহ্যান্ড্‌স মোটেই নিখুঁত না বরং তার চেয়ে বেশি: বিশুদ্ধ জাদু"।
রবার্ট ফিস্ক
বৈরুতের জীবন
১৯৭৬ খ্রীস্টাব্দে ২৯ বছর বয়সে বৈরুতে চলে যান ফিস্ক। তিনি গিয়েছিলেন তিন বছরের জন্য, কিন্তু সেখানেই তিনি কাটিয়ে দিয়েছেন ২৫ বছর। বিয়েও করেছেন সেখানে। স্ত্রীর নাম লারা, তিনিও সাংবাদিক। লারা কাজ করতেন টাইম পত্রিকায়। লেবানন যুদ্ধের সময় জীবনের ঝুকিঁ নিয়ে যুদ্ধ ক্ষেত্র থেকে সংবাদ সংগ্রহের প্রয়োজনীয়তা ও স্থানীয় জনগোষ্ঠীর দৃষ্ঠিভঙ্গী অনুধাবনের গুরুত্ব অনুধাবন করেন।
ভাবমূর্তি
একুশ শতাব্দীর প্রথম দশকে তিনি সাংবাদিক নিরপেক্ষতার প্রতীকে পরিণত হয়েছেন। নিরপেক্ষ বিশ্লেষণ ও সাহসিকতার জন্যই তিনি সমধিক খ্যাত। বলা হয়েছে যে তিনি শুধু সাংবাদিক নন, তিনি নির্যাতিত ও বিবেকবান মানুষের কণ্ঠস্বর। তার যেকোনো প্রতিবেদন বিশ্বব্যাপী সাগ্রহে পঠিত এবং আলোচিত হয়, কেননা তিনি জীবনের ঝুকিঁ নিয়ে যুদ্ধক্ষেত্র থেকে খবরাদি সংগ্রহ করেন।। সংবাদের উৎসে পৌঁছতে তিনি কখনো পিছুপা হননি। হাতে গোনা কয়েকজন সাংবাদিকের মধ্যে তিনি একজন, যিনি বহুল আলোচিত ও বিতর্কিত ওসামা বিন লাদেনের সাক্ষাৎকার নিয়েছিলেন একাধিকবার। তিনি বলেছেন, "কূটনৈতিক সূত্রের বরাত দিয়ে কিংবা কোনো দূতাবাস ঘুরে এসে আমি রিপোর্ট করি না। কারণ এ জন্য তো মধ্যপ্রাচ্যে যাওয়ার দরকার নেই ; তা লন্ডনে বসেই করা সম্ভব"।
মার্কিন সংবাদমাধ্যমের সমালোচনা
তার বিবেচনায় পশ্চিমা সংবাদমাধ্যম বিশেষ করে মার্কিন সংবাদমাধ্যমের ভূমিকা গ্রহণযোগ্য নয়। তিনি সাংবাদিক ও সংবাদমাধ্যমের নিরপেক্ষতা নিয়ে প্রশ্ন তুলেছেন। তিনি মনে করেন যুক্তরাষ্ট্রের সরকারি নীতিমালা আর ইহুদি স্বার্থের বিরুদ্ধে যায় এমন খবরাদি সংবাদমাধ্যমগুলো এড়িয়ে যায়। ইরাক যুদ্ধে মার্কিন বাহিনীতে প্রোথিত সাংবাদিকদল সেনাসূত্রের বরাত পাঠানো খবরাদির নির্ভরযোগ্যতা নিয়ে তিনি সর্ব্বদাই প্রম্ন তুলেছেন।
আনুষ্ঠানিক স্বীকৃতি
তিনি পুলিৎজার পুরস্কার পেয়েছেন। অ্যামনেস্টি ইন্টারন্যাশনাল ১৯৯৮ সালে দিয়েছে ওভার অল মিডিয়া অ্যাওয়ার্ড। সাতবার তাকেঁ দেয়া হয়েছে ব্রিটিশ ইন্টারন্যাশনাল জার্নালিস্ট অব দ্য ইয়ার অ্যাওয়ার্ড। ১৯৮৬ খ্রিষ্টাব্দে তিনি জাতিসংঘ প্রেস অ্যাওয়ার্ড লাভ করেন। আন্তর্জাতিক ক্ষেত্রে সাংবাদিকতার জন্য ১৯৯৬ সালে তাকে জন্স হপকিনস সিআইএএস-সিআই পুরস্কার দেয়া হয়।
ব্যক্তিগত জীবন
বংশোদ্ভূত সাংবাদিক লারা মার্লোকে বিয়ে করেন ১৯৯৪ সালে। ২০০৬ সালে তাদের বিবাহবিচ্ছেদ হয়। তাদের কোন সন্তান নেই। ৩০ অক্টোবর ২০২০ সালে ফিস্ক ৭৪ বছর বয়সে সন্দেহজনক স্ট্রোকে ডাবলিনের সেন্ট ভিনসেন্ট বিশ্ববিদ্যালয় হাসপাতালে মারা যান।
পশ্চিম জিৎপুর
পশ্চিম জিৎপুর ভারতের পশ্চিমবঙ্গ রাজ্যের জলপাইগুড়ি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পশ্চিম জিৎপুর শহরের জনসংখ্যা হল ১৩,৩৮৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে পশ্চিম জিৎপুর এর সাক্ষরতার হার বেশি।
গুরমেহর কৌর
গুরমেহর কৌর হলেন একজন ভারতীয় সক্রিয় ছাত্রকর্মী এবং লেখক। ২০১৯ সালে, তিনি অক্সফোর্ড ইউনিভার্সিটির সোমারভিলে কলেজ থেকে স্নাতকোত্তর সম্পন্ন করেছেন। কৌর যুক্তরাজ্য ভিত্তিক একটি দাতব্য সংস্থা, পোস্টকার্ডস ফর পিসের (যা সকল প্রকার বৈষম্য দূরীকরণে সহায়তা করে) রাষ্ট্রদূত।
২০১৭ সালের ফেব্রুয়ারি মাসে রামজাস কলেজে সংগঠিত অল ইন্ডিয়া স্টুডেন্টস ফেডারেশন (এআইএসএফ) এবং অখিল ভারতীয় বিদ্যার্থী পরিষদ এর (এবিভিপি) মধ্যে সংঘর্ষের পরে জেএনইউর শিক্ষার্থী উমর খালিদ এবং শেহলা রশিদ শোরা একটি ক্যাম্পাস সেমিনারের আলোচনায় আমন্ত্রিত হয়ে আসেন; গুরমেহর "সেভ ডিইউ (দিল্লি ইউনিভার্সিটি) ক্যাম্পেন" নামক উক্ত আলোচনার অংশ ছিলেন। এর আগে, তিনি প্রকাশিত একটি ভিডিওর কারণেও খবরে ছিলেন।
২০১৭ সালের অক্টোবর মাসে, টাইম ম্যাগাজিন কৌর সম্পর্কে তাদের মতামত জানাতে "মুক্ত ভাষা যোদ্ধা" শব্দটি ব্যবহার করেছিল এবং ২০১৭ সালে প্রকাশিত "শীর্ষ ১০ পরবর্তী প্রজন্মের নেতা" তালিকায় তাঁকে অন্তর্ভুক্ত করেছে। তিনি একটি স্মৃতিচারণ পুস্তক লিখেছেন, যেটি জানুয়ারি মাসে পেঙ্গুইন র‍্যান্ডম হাউস দ্বারাস্মল অ্যাক্টস অফ ফ্রিডম নামে প্রকাশিত হয়েছিল। তিনি ২০১৮ সালের জানুয়ারি মাসে, নতুন দিল্লিতে অনুষ্ঠিত হার্ভার্ড ইউএস ইন্ডিয়া ইনিশিয়েটিভের বক্তাও ছিলেন।
গ্নোম শেল
গ্নোম শেল (Gnome Shell) গ্নোম ডেস্কটপ পরিবেশের ৩য় সংস্করণের থেকে এটির গ্রাফিক্যাল শেল।বেসিক কার্যাবলী যেমন—এপ্লিকেশন লঞ্চ করা, উইন্ডো স্থানান্তর রয়েছে এতে, এবং একই সাথে এটি একটি উইজেট ইঞ্জিন। গ্নোম শেল গ্নোম ২-এর কিছু আনুষঙ্গিক উপাদান ও গ্নোম প্যানেলকে প্রতিস্থাপিত করেছে।
গুরমেহর কৌর
প্রারম্ভিক জীবন
গুরমেহার কৌর জলন্ধরে রাজবিন্দর কৌর এবং ক্যাপ্টেন মনদীপ সিংয়ের ঘরে জন্মগ্রহণ করেছিলেন। তিনি লুধিয়ানার হার্ভেস্ট ইন্টারন্যাশনাল স্কুলে পড়াশোনা শেষ করেছেন। তার বাবা মনদীপ সিং ১৯৯৯ সালের আগস্ট মাসে জম্মু ও কাশ্মীরে সন্ত্রাসীদের দ্বারা রাত সোয়া একটায় রাষ্ট্রীয় রাইফেল শিবিরে আক্রমণে নিহত ভারতীয় সেনাবাহিনীর সাত কর্মীর মধ্যে একজন ছিলেন। কৌর লেডি শ্রী রাম কলেজ ফর উইমেন থেকে সাহিত্যে ডিগ্রি অর্জন করেছেন।
গ্নোম শেল
মাটারের একটি প্লাগ-ইন হিসেবে গ্নোম শেল সি ও জাভাস্ক্রিপ্টে লেখা হয়েছে।
গুরমেহর কৌর
প্রারম্ভিক জীবন
২০১৯ সালের সেপ্টেম্বর মাসে, তিনি অক্সফোর্ড বিশ্ববিদ্যালয়ের সোমারভিলে কলেজে যোগ দিয়েছিলেন এবং আধুনিক দক্ষিণ এশীয় বিষয়ে এমএসসি সম্পন্ন করেছেন।
ভারত-পাক শান্তি বার্তার ভিডিও
২০১৬ সালের ২৮শে এপ্রিল তারিখ ভোরে ভয়েস অফ রাম (রাম সুব্রামনিয়ান) ফেসবুকে একটি ভিডিও আপলোড করেছিল, যাতে গুরমেহর কৌর উপস্থিত ছিলেন। উক্ত ভিডিওটি ভয়েস অফ রামের ইউটিউব চ্যানেলেও আপলোড করা হয়েছিল। উক্ত ভিডিওতে ভারত ও পাকিস্তানের নেতৃত্বের ক্ষমতাকে প্রশ্নবিদ্ধ করে এবং ভারত ও পাকিস্তানের মধ্যে "শান্তির" কথা উল্লেখ করে গুরমেহার কৌর ২০১৬ সালের এপ্রিল মাসে "#প্রোফাইলফরপিস" নামে একটি প্রচারণা শুরু করেছিলেন। তিনি যুদ্ধের বিরুদ্ধে লড়াই করে নিজেকে "শান্তির সৈনিক" হিসাবে উপস্থাপন করেছিলেন।
এমিলি দ্যু শাতলে
গাব্রিয়েল এমিলি ল্য তনলিয়ে দ্য ব্র‍্যতই, মার্কিজ দ্যু শাতলে (Gabrielle Émilie Le Tonnelier de Breteuil, Marquise du Châtelet; ; ১৭ই ডিসেম্বর, ১৭০৬–১০ই সেপ্টেম্বর, ১৭৪৯) একজন ফরাসি প্রাকৃতিক দার্শনিক ও গণিতবিদ ছিলেন। তিনি ফরাসি ভাষায় আইজাক নিউটনের ১৬৮৭ সালে প্রকাশিত প্রিন্সিপিয়া ম্যাথেমাল্যাটিকা গ্রন্থটি অনুবাদ ও টীকাভাষ্য রচনার জন্য স্মরণীয় হয়ে আছেন। অনুবাদটি ১৭৫৬ খ্রিস্টাব্দে শাতলে-র মৃত্যুর পরে প্রকাশিত হয় এবং আজও এটি প্রিন্সিপিয়া-র আদর্শ অনুবাদ হিসেবে পরিগণিত হয়। এমিলি তাঁর টীকাভাষ্যের মাধ্যমে নিউটনীয় চিরায়ত বলবিজ্ঞানে একটি অত্যন্ত গুরুত্বপূর্ণ অবদান রাখেন, যা হল সামগ্রিক শক্তির সংরক্ষণ সূত্র, যার মধ্যে একটি উপাদান হল গতিশক্তি। এই অনুকল্পের মাধ্যমে তিনি শক্তির ধারণার পাশাপাশি কোনও বস্তুর ভর ও গতিবেগের সাথে শক্তির পরিমাণবাচক সম্পর্কও নির্ণয় করেন।
এমিলি-র সেরা দার্শনিক রচনাকর্মটি হল আঁস্তিত্যুসিওঁ দ্য ফিজিক (Institutions de Physique, প্যারিস, ১৭৪০) অর্থাৎ "পদার্থবিজ্ঞানের ভিত্তি"। গ্রন্থটি ব্যাপক প্রচার ও প্রসার লাভের পাশাপাশি তপ্ত বিতর্কের জন্ম দেয়। পুনঃপ্রকাশের পাশাপাশি প্রথম প্রকাশের দুই বছরের মধ্যে এটি অন্যান্য বেশ কিছু ভাষায় অনূদিত হয়। এমিলি বিখ্যাত ভিস ভিভা বিতর্কে অংশগ্রহণ করেন, যার আলোচ্য বিষয় ছিল কীভাবে কোনও বস্তুর বল পরিমাপ করা যায় এবং সংরক্ষণ সূত্রগুলি সম্পর্কে চিন্তা করার সেরা পন্থাগুলি কী। মৃত্যুর পরে এমিলির ধারণাগুলি ফরাসি আলোকোদ্ভাসন যুগের সবচেয়ে বিখ্যাত আকরগ্রন্থ দ্যনি দিদেরো-র অঁসিক্লোপেদি-তে ব্যাপকভাবে স্থান পায়।
শাতলে-র জীবন ও কর্মের উপরে তাঁর মৃত্যুর পরে বহু জীবনী, গ্রন্থ ও নাটক রচিত হয়েছে। ২১শ শতকের শুরুতে এসে তাঁর জীবন ও ধারণাগুলি নিয়ে পুনরায় আগ্রহের সৃষ্টি হয়।
এমিলি দ্যু শাতলে-র সাথে লেখক ও দার্শনিক ভলতেয়ারের বহু বছর ধরে প্রণয় ছিল।
ভারতীয় ফুটবল লিগ পদ্ধতি
ভারতীয় ফুটবল লিগ পদ্ধতি হলো ভারতে ফুটবল ক্লাব প্রতিযোগিতার ব্যবস্থা। পুরুষদের ফুটবল ক্লাব প্রতিযোগিতাগুলির মধ্যে সর্বোচ্চ হল ইন্ডিয়ান সুপার লীগ ও আই-লিগ (২০২২ পর্যন্ত)। মহিলাদের মধ্যে সর্বোচ্চ হল ভারতীয় মহিলা লিগ। সন্তোষ ট্রফি হল পুরুষদের আন্তঃরাজ্য নকআউট ফুটবল প্রতিযোগিতা। মহিলাদের ক্ষেত্রে এটি সিনিয়র মহিলা জাতীয় ফুটবল চ্যাম্পিয়নশিপ।
ভারতে ফুটবলের প্রধান সংঘ হল সর্বভারতীয় ফুটবল ফেডারেশন।
ভারতীয় মহিলা লিগ
এটি ভারতে মহিলা ক্লাব ফুটবলের প্রথম সারির লিগ। ২০১৬ সালে কটক এ শুরু হয় ও প্রধান পরিচালক সর্বভারতীয় ফুটবল ফেডারেশন। এই প্রতিযোগিতা থেকে জয়ী দল এশিয়ার মহিলা ফুটবল ক্লাব প্রতিযোগিতাগুলির মধ্যে সর্বোচ্চ প্রতিযোগিতা এএফসি মহিলা ক্লাব চ্যাম্পিয়নশিপ এ উত্তীর্ণ হয়।
রাজ্য লিগ
এছাড়া বিভিন্ন রাজ্য লিগ গুলি থেকে বহু মহিলা ক্লাব ভারতীয় মহিলা লিগে উত্তীর্ণ হয়।
জাতীয় চ্যাম্পিয়নশিপসমূহ
বিভিন্ন রাজ্য অ্যাসোসিয়েশনগুলির মধ্যে জাতীয় স্তরের ফুটবল প্রতিযোগিতাগুলি আয়োজিত হয়ে থাকে। এটি সর্বভারতীয় ফুটবল ফেডারেশন কর্তৃক পরিচালিত হয় ও হিরো মোটোকর্প দ্বারা স্পনসর করা হয়।
সিনিয়র জাতীয় চ্যাম্পিয়নশিপ
এটি ভারতে রাজ্য অ্যাসোসিয়েশনের পুরুষ দলগুলির সর্ববৃহৎ প্রতিযোগিতা। ক্লাব ফুটবল ভারতে শুরু হওয়ার পূর্বে এটিই ছিল সর্বোচ্চ লিগ।
সিনিয়র মহিলা জাতীয় চ্যাম্পিয়নশিপ
পুরুষদের সন্তোষ ট্রফির মত এটি মহিলাদের প্রতিযোগিতা। ১৯৯১ তে প্রতিষ্ঠিত হয়। বর্তমানে ৩০টি দর সব মিলিয়ে অংশ নেয়।
ফুটসল চ্যাম্পিয়নশিপ
বর্তমানে ভারতের কয়েকটি ফুটবল ক্লাব নিজেদের ফুটসাল দল তৈরি করে উপরোক্ত প্রতিযোগিতায় অংশগ্রহণ করে।
প্রদীপ ঘোষ
প্রদীপ ঘোষ (১৫  আগস্ট ১৯৪২ — ১৬ অক্টোবর ২০২০) ছিলেন বিশিষ্ট বাঙালি আবৃত্তিকার ও খ্যাতনামা বাচিক শিল্পী।
তার পিতা চিন্ময় জীবন ঘোষও প্রখ্যাত বাচিক শিল্পী ছিলেন। অসামান্য মন্ত্রিত কণ্ঠস্বরে স্পষ্ট উচ্চারণে নিখুঁত স্বরক্ষেপণের গুণে ষাটের দশকের বাংলা শিল্প ও সংস্কৃতির জগতে কিংবদন্তি আবৃত্তিকার ছিলেন। অসম্ভব স্মৃতিশক্তির অধিকারী প্রদীপ তিন বৎসর বয়স থেকেই পিতার কাছে আবৃত্তি শেখেন।
পেশা
প্রদীপ ঘোষ দীর্ঘদিন পশ্চিমবঙ্গ রাজ্য  সরকারের তথ্য ও সংস্কৃতি বিভাগের যুগ্ম অধিকর্তা ছিলেন।
বাচিক শিল্প
ছোটবেলা থেকেই বাবার প্রতিভায় বিস্মৃত প্রদীপের আবৃত্তি বিষয়ে প্রবল আগ্রহ জন্মে। বাচিক শিল্প ও আবৃত্তিকে তিনি জনপ্রিয় করে তুলেছেন। কাজী নজরুল ইসলামের পুত্র প্রখ্যাত আবৃত্তিকার কাজী সব্যসাচীর সাথে তার গভীর বন্ধুত্ব ছিল। দুজনে এক সঙ্গে একই মঞ্চে অংশগ্রহণ করেছেন। ছয়ের দশকের শেষের দিকে কাজী সব্যসাচী এবং প্রদীপ ঘোষ দুজনে মিলে একই মঞ্চে একই কবিতা ভাগাভাগি করে বলতেন। প্রদীপ ঘোষ তার নিজস্ব আঙ্গিকে আবৃত্তির গুণে স্মরণীয় হয়ে আছেন। সিডি ও ক্যাসেটে তার বহু আবৃত্তি রেকর্ড হয়েছে। কাজী সব্যসাচীর পরে তার কণ্ঠে 'কামাল পাশা' বা রবীন্দ্রনাথ ঠাকুরের 'দেবতার গ্রাস' জনপ্রিয়তার চূড়া স্পর্শ করেছিল। (কমল পাশা - কাজী নজরুল ইসলামের লেখা একটি কবিতা) এবং দেতার গ্রাস (দেবোতর গ্রাস - রবীন্দ্রনাথ ঠাকুরের লেখা একটি কবিতা) তিনি 'বাণীচক্র' এবং 'সুরভি সংগীত পরিষদ' সহ বহু সাংস্কৃতিক সংস্থার সাথে যুক্ত ছিলেন। আবৃত্তি শৈলীর উপর তিনি বইও রচনা করেছেন। উল্লেখযোগ্য বই হল -
পুরস্কার
২০১৬ খ্রিস্টাব্দে তিনি পশ্চিমবঙ্গ সরকারের 'কাজী সব্যসাচী' পুরস্কার লাভ করেন।
অটোগ্রাফ
থাম্ব|অটোগ্রাফ প্রদীপ ঘোষ তিনি শৈল্পিক পদ্ধতিতে অটোগ্রাফ দেওয়ার জন্য পরিচিত ছিলেন।
মৃত্যু
প্রদীপ ঘোষ কলকাতায় তার যোধপুর পার্কের বাসভবনে ২০২০ খ্রিস্টাব্দের ১৬ ই অক্টোবর প্রয়াত হন। তিনি বিগত কয়েকদিন উপসর্গহীন করোনায় ভুগছিলেন, মৃত্যুর পর নমুনা পরীক্ষায় তার করোনা পজিটিভ ধরা পড়ে। তার স্ত্রী রবিচন্দ্রিমা ঘোষ আগেই প্রয়াত হয়েছেন। তিনি কন্যা প্রীতি ঘোষ এবং গুণ্মুগ্ধ অসংখ্য শিষ্য ও শিক্ষার্থী মাধ্যমে রেখে গেছেন।
ওমায়মা সোহেল
২০১৮ সালের সেপ্টেম্বর মাসে ওমায়মার নাম পাকিস্তান দলে আসে বাংলাদেশ দলের বিপক্ষে ম্যাচ খেলার জন্য। তার মহিলাদের একদিনের আন্তর্জাতিক ম্যাচের অভিষেক হয় বাংলাদেশের বিপক্ষে ২০১৮ সালের ৮ অক্টোবর তারিখে। পূর্ণ আন্তর্জাতিক ম্যাচ অভিষেকের আগে তার নাম পাকিস্তান দলে এসেছিলো ২০১৮ মহিলাদের টুয়েন্টি২০ এশিয়া কাপ-এ খেলার জন্য, তবে তিনি খেলায় অংশ নিতে পারেন নি।
২০১৮-এর অক্টোবরে পাকিস্তান দলে তার নাম এসেছিলো ২০১৮ আইসিসি মহিলা বিশ্ব টুয়েন্টি২০-এ ম্যাচ খেলার জন্য, যেটা ওয়েস্ট ইন্ডিজে অনুষ্ঠিত হয়েছিলো। ঐ একই মাসের ২৫ তারিখে তার অভিষেক হয় মহিলাদের টুয়েন্টি২০ আন্তর্জাতিক ম্যাচে অস্ট্রেলিয়ার বিপক্ষে। ২০২০ সালের জানুয়ারিতে পাকিস্তান দলে তার নাম আসে ২০২০ আইসিসি মহিলা টি২০ বিশ্বকাপ-এ খেলার জন্য। ২০২১ সালের অক্টোবর মাসে ২০২১ মহিলা ক্রিকেট বিশ্বকাপ বাছাইপর্ব-এ খেলার জন্য পাকিস্তান দলে তার নাম এসেছিলো। জানুয়ারি, ২০২২-এ তার নাম আসে ২০২২ মহিলা ক্রিকেট বিশ্বকাপ-এ খেলার জন্য। ২০২২ সালের মে'তে তার নাম পাকিস্তান দলে আসে ২০২২ কমনওয়েলথ গেমসে ক্রিকেট-এ ম্যাচ খেলার জন্য।
জর্জ ব্রাউন
জর্জ ব্রাউন (George Brown; জন্ম: ৬ অক্টোবর, ১৮৮৭ - মৃত্যু: ৩ ডিসেম্বর, ১৯৬৪) অক্সফোর্ডের কাউলি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৩ সময়কালীন ইংল্যান্ড দলের পক্ষে টেস্ট ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন তিনি। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিং করার পাশাপাশি দলের প্রয়োজনে ডানহাতে মিডিয়াম বোলিংয়ে পারদর্শীতা দেখিয়েছেন তিনি।
প্রথম-শ্রেণীর ক্রিকেট
এডউইন ব্রাউন ও সারাহ অ্যান দম্পতির সন্তান জর্জ বাউনের জন্ম অক্সফোর্ডশায়ারের কাউলি এলাকায়। ব্যাটসম্যান, বোলার ও উইকেট-রক্ষক হিসেবে দলে কার্যকরী ভূমিকা রেখে গেছেন। ১৯০৮ থেকে ১৯৩৩ সময়কালে হ্যাম্পশায়ারের পক্ষে প্রথম-শ্রেণীর ক্রিকেটে অভিষেক ঘটে তার।
১৯২২ সালে কাউন্টি চ্যাম্পিয়নশীপের ইতিহাসের হ্যাম্পশায়ার দলের সর্বাপেক্ষা স্মরণীয় জয়ের সাথে নিজেকে যুক্ত করেছিলেন। মাত্র ১৫ রানে অল-আউট হবার পর ফলো-অনের কবলে পড়ে তার দলটি ওয়ারউইকশায়ারের বিপক্ষে ১৫৫ রানের নাটকীয় জয় পেয়েছিল। পুনরায় ব্যাটিং করে দলটি ৫২১ রান তুললে ওয়ারউইকশায়ারের জন্যে ৩১৪ রানের জয়ের লক্ষ্যমাত্রা নির্ধারিত হয়। তবে, ওয়ারউইকশায়ার দল ১৫৮ রানে অল আউট হয়ে যায়। দশম উইকেটে তার সংগৃহীত ১৭২ ও লিভসের অপরাজিত ১১০ রান বীরে পরিণত করে।
টেস্ট ক্রিকেট
সমগ্র খেলোয়াড়ী জীবনে ৭ টেস্টে অংশগ্রহণের সুযোগ ঘটে জর্জ ব্রাউনের। ২ জুলাই, ১৯২১ তারিখে টেস্ট অভিষেক ঘটে তার। প্রথম-শ্রেণীর ক্রিকেটে নিয়মিত উইকেট-রক্ষক হিসেবে না খেললেও টেস্টে এর ব্যতিক্রম লক্ষ্যণীয়। এছাড়াও, ব্যাটিংয়ে তিনি দক্ষতা দেখিয়েছেন।
২০০৫ সালে জর্জ ব্রাউনকে হ্যাম্পশায়ারের বহিরাগত খেলোয়াড়ের তালিকায় অন্তর্ভুক্ত করা হয়। ৩ ডিসেম্বর, ১৯৬৪ তারিখে ৭৭ বছর বয়সে হ্যাম্পশায়ারের উইনচেস্টার এলাকায় দেহাবসান ঘটে জর্জ ব্রাউনের।
তোড়া চন্দ্রমল্লিকা
তোড়া চন্দ্রমল্লিকা বা তাজ চন্দ্রমল্লিকা (বৈজ্ঞানিক নাম: Chrysanthemum coronarium ইংরেজি নাম: garland chrysanthemum, chrysanthemum greens, edible chrysanthemum, crowndaisy chrysanthemum, chop suey green, crown daisy, and Japanese-green. ) হচ্ছে এ্যাসটারাসি পরিবারের ক্রিসেনথিমাম গণের একটি সপুষ্পক বিরুৎ।
বিবরণ
এই প্রজাতিটি দেখতে সোজা, ঘন ডালপালা বিশিষ্টি বহুবর্ষজীবী বীরুৎ। এদের ফুল থোকা থোকা হয়ে ডালের আগায় ফুটে। প্রতিটি ফুল একটা থেকে অন্যটা আলাদা থাকে। ডিসেম্বর থেকে ফেব্রুয়ারি মাস পর্যন্ত তোরা চন্দ্রমল্লিকার ফুল ফোটে।
বিস্তৃতি
এই প্রজাতি মূলত ভূমধ্যসাগরীয় অঞ্চলে স্থানীয়ভাবে জন্মে। এছাড়াও পূর্ব এশিয়া, উত্তর আমেরিকা,  ইউরোপের অনেক দেশে চাষ করা হয়।
সিভিল লাইন্স মেট্রো স্টেশন
সিভিল লাইন্স মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের সিভিল লাইন্সের রেলওয়ে কলোনিতে অবস্থিত ভূগর্ভস্থ মেট্রো স্টেশন। ২০০৪ সালের ২০শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনের এটিএম মেশিন, ক্যাফে এবং সুলভ শৌচালয়ের ব্যবস্থা রয়েছে
প্রবেশ/প্রস্থান
দ্বার নং ১ : সন্ত পরমানন্দ হাসপাতাল
দ্বার নং ৩ : ওবেরয় মেইডেনস হোটেল
ফরাসি বিপ্লবী যুদ্ধ
ফরাসী বিপ্লবী যুদ্ধ হলো ১৭৯২ থেকে ১৮০২ সাল এর মধ্যে সংঘটিত কতগুলো নির্বিচার সামরিক সংঘাত এর সমষ্টি, যার ফলস্বরূপ ফরাসি বিপ্লব হয়েছিল। এগুলো ফ্রান্সকে গ্রেট ব্রিটেন, অস্ট্রিয়া, প্রুশিয়া, রাশিয়াসহ আরও কতগুলো রাজতন্ত্রের বিরুদ্ধে দাঁড় করিয়ে দিয়েছিল। এ সংঘাতগুলো দুটি পর্বে বিভক্ত: ১ম মোর্চার যুদ্ধ (১৭৯২-৯৭) এবং দ্বিতীয় মোর্চার যুদ্ধ (১৭৯৮-১৮০২)। প্রথমদিকে শুধুমাত্র ইউরোপের বিরুদ্ধে সীমাবদ্ধ থাকলেও পরবর্তীতে ধারাবাহিকভাবে এ যুদ্ধ বৈশ্বিক মাত্রা পায়। প্রায় এক দশক ধরে টানা সংঘর্ষ ও আক্রমণাত্মক কূটনীতির পর ফ্রান্স রাজ্যের একটি বড় অংশ জয় করে যার বিস্তার ছিল ইতালিয়ান উপদ্বীপ এবং ইউরোপের নিম্নভূমির দেশ থেকে শুরু করে উত্তর আমেরিকার লুইসিয়ানা অঞ্চল পর্যন্ত। ইউরোপের বেশিরভাগ অংশে বিপ্লবী নীতির বিস্তৃতি নিশ্চিত করে ফ্রান্স এ যুদ্ধে সাফল্য পায়।
১৭৯১ সালের শুরুর দিকে, ইউরোপের অন্যান্য রাজ্যগুলো ফরাসী বিপ্লব ও এর অভ্যূথ্থানকে চূড়ান্ত অবমাননার চোখে দেখত; এমনকি রাজা ষোড়শ লুই এর পক্ষাবলম্বী হয়েও তারা বিবেচনা করত যে এ বিপ্লব বিস্তারে তাদের হস্তক্ষেপ করে মধ্যস্থতা করা উচিত, না ফ্রান্সের বিশৃঙ্খলার সুযোগ নেয়া উচিত। একটি আক্রমণের পূর্বানুমান করে ১৭৯২ সালের বসন্তে ফ্রান্স প্রুশিয়া ও অস্ট্রিয়ার মধ্যে যুদ্ধ ঘোষণা করে এবং তার প্রতিক্রিয়া হিসেবে তাদের উপর একটি জোটবদ্ধ বহিরাক্রমণ হয়, সেপ্টেম্বর মাসে যা শেষ পর্যন্ত বালমির যুদ্ধে পর্যবসিত হয়। এ যুদ্ধের জয় রাজতন্ত্র বিলোপকরণে জাতীয় সম্মেলনকে উৎসাহিত করে। নতুন ফরাসী সৈন্যদের মাধ্যমে প্রাপ্ত কতগুলো জয়ের ধারা হঠাৎই ১৭৯৩ সালের বসন্তে নিরউইনডেন এ পরাজয়ের মধ্য দিয়ে শেষ হয়। ফ্রান্স বছরের বাকি সময়ে আরেকটি পরাজয় বরণ করে এবং এ খারাপ সময়ের সুযোগ নিয়ে জ্যাকবিন শক্তি বৃদ্ধি করে জাতিকে ঐক্যবদ্ধ করতে সন্ত্রাসের রাজত্ব চাপিয়ে দেয়।
১৭৯৪ সালে নাটকীয়ভাবে ফরাসীদের অবস্থার উন্নতি হয়। ফ্লরাতে অস্ট্রিয়ানদের বিরুদ্ধে এবং ব্ল্যাক মাউন্টেইনে স্প্যানিশদের বিরুদ্ধে জয় ফরাসী বিপ্লবী যুদ্ধে নতুন ধাপ শুরুর সংকেত দেয়। ১৭৯৫ এর মধ্যে ফরসীরা অস্ট্রিয়ান নেদারল্যান্ড দখল করে নেয় এবং বেসেল শান্তি চুক্তির মাধ্যমে স্পেন ও প্রুশিয়াকে এ যুদ্ধ থেকে বের করে আনে। এযাবৎ নেপোলিয়ান বেনাপোর্ট নামেে একজন অপরিচিত সেনানায়ক ইতালিতে যু্দ্ধের প্রচারণা শুরু করেন ১৭৯৬ সালের এপ্রিলে। এক বছরেরও কম সময়ের মধ্যে নেপোলিয়ান এর অধীনে ফরাসি সেনারা হ্যাবসবার্গ বাহিনীকে ধ্বংস করে এবং তাদেরকে ইতালিয়ান উপদ্বীপ থেকে উৎখাত করে; জয় করে প্রায় প্রতিটি যুদ্ধ ও আটক করে প্রায় ১৫০,০০০ বন্দীকে। ফরাসী সৈন্যদের সাথে নিয়ে ভিয়েনার দিকে অগ্রসর হয়ে অস্ট্রিয়া সন্ধি দাবি করে এবং ক্যাম্পো ফরমিও চুক্তি করতে সম্মত হয়, আর এভাবেই শেষ হয় এ প্রজাতন্ত্রের বিরুদ্ধে প্রথম সংঘাত।
ফরাসী বিপ্লবী যুদ্ধের দ্বিতীয় সংঘাত শুরু হয় ১৭৯৮ সালে নেপোলিয়ান কর্তৃক ফ্রান্সের ইজিপ্ট বহিরাক্রমণের মাধ্যমে। প্রথম সংঘাতে মধ্য প্রাচ্যের যে সকল অঞ্চল হারিয়েছিল, ফ্রান্স কর্তৃক সেগুলো পুনরুদ্ধারের চেষ্টাকে সুযোগ হিসেবে কাজে লাগিয়েছিল মিত্রশক্তি। ইউরোপের মিত্রশক্তির জন্য যুদ্ধ পুরোপুরি শুরু হয়ে গিয়েছিল, ম্যাগনানো, ক্যাসানো ও নোভির জয় ছিনিয়ে নিয়ে তারা পর্যায়ক্রমে ফ্রান্সকে ইতালি থেকে আলাদা করার জোড় চেষ্টা করছিল এবং সুইজারল্যান্ডকে আক্রান্ত করেছিল। যাই হোক, তাদের এ প্রচেষ্টা ১৭৯৯ সালের সেপ্টেম্বর এ ফ্রান্সের জুরিখ জয়ের পথ উন্মোচন করেছিল, যার ফলে রাশিয়া এ যুদ্ধ থেকে ছিটকে পরে। ইতিমধ্যে ফ্রান্স পর্যায়ক্রমে পিরামিড, মাউন্ট তাবর ও আবুকির এর যুদ্ধের মাধ্যমে ইজিপশিয়ান ও অটোম্যান সৈন্যদের বিলোপ করে দেয়।
পেপটিক আলসার
পেপ্‌টিক আলসার হল মানবদেহের পাচনতন্ত্রের অম্ল পরিবেশযুক্ত (অর্থাৎ পাকস্থলী ও ক্ষুদ্রান্ত্রের ডুওডেনাম) অংশের ক্ষতজনিত একটি রোগ। বিভিন্ন কারণে পেপটিক আলসার হতে পারে, যেমন, পাশ্চাত্যের জনগণের অধিকাংশ পেপ্‌টিক আলসার হেলিকোব্যাক্টার পাইলোরি নামক কুন্ডলী আকৃতির এক প্রকারের ব্যাকটেরিয়া এর কারণে শুরু হয়ে থাকে। এই ব্যাকটেরিয়াটি পাকস্থলীর অম্লীয় পরিবেশে বিস্তার লাভ করে। তবে ভারতীয় উপমহাদেশের অধিকাংশ মানুষের পাকস্থলীতে এই ব্যাক্টেরিয়াটির শান্তিপূর্ণ (আলসার-হীন) সহাবস্থান দেখা যায়। এস্‌পিরিনও অন্যান্য NSAID জাতীয় ঔষধ ও অনেক সময় আলসারের সূচনা করে। প্রচলিত একটি ভ্রান্ত ধারণা হল যে, এই ক্ষত রোগটি সর্বদা পাকস্থলীতে শুরু হয়, প্রকৃতপক্ষে অধিকাংশ ক্ষত ডুওডেনাম (তথা ক্ষুদ্রান্ত্রের প্রথম অংশ) এ হয়ে থাকে। পাকস্থলীর আলসারেরও প্রায় ৪% হয়ে থাকে ম্যালিগন্যান্ট টিউমার এর কারণে। পেপটিক আলসার রোগে সাধারণত পেটের ঠিক মাঝ বরাবর, নাভির একটু উপরে একঘেয়ে ব্যাথা অনুভব হয়। খালি পেটে বা অতিরিক্ত তেল জাতীয় খাবার খেলে ব্যাথা বাড়ে। আলসার মারাত্মক হলে বমি হতে পারে। এন্ডোস্কোপি বা বেরিয়াম এক্স-রের মাধ্যমে এ রোগ নির্ণয় করা যায়।
পেপটিক আলসার রোগের ধরন
কুলিয়া ইউনিয়ন
কুলিয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
ম্যারি শেলি
right|thumb| [[রিচার্ড রথওয়েল কর্তৃক ম্যারি শেলির প্রতিকৃত; ১৮৪০ সালে রয়েল একাডেমিতে প্রদর্শিত হয় পার্সি শেলীর কবিতা "The Revolt of Islam" এর পঙ্‌ক্তি সহ; যেখানে মেরী শেলিকে "প্রেম ও আলোর শিশু" ("child of love and light" ) বলে কবি আখ্যায়িত করেছেন ]]
ম্যারি উল্‌স্টোনক্রফট শেলি (Mary Wollstonecraft Shelley) (৩০ আগস্ট, ১৭৯৭- ১ ফেব্রুয়ারি, ১৮৫১) উনিশ শতকের ইংরেজ সাহিত্যিক। তিনি একাধারে একজন ঔপন্যাসিক, ছোটগল্পকার, নাট্যকার, প্রাবন্ধিক, জীবনীকার এবং ভ্রমণকাহিনী লেখিকা। তিনি রোমান্টিক এবং গথিক ধারার উপন্যাস রচনায় খ্যাতি অর্জন করেন। তিনি বিখ্যাত উপন্যাস ফ্রাংকেনস্টাইন-এর (১৮১৮) রচয়িতা। তার পিতা ছিলেন প্রখ্যাত রাজনৈতিক দার্শনিক উইলিয়াম গডউইন, এবং তার মাতা ছিলেন দার্শনিক ও নারীবাদী ম্যারি উল্‌স্টোনক্রফট। তিনি ছিলেন আরেক বিখ্যাত ইংরেজ কবি পার্সি বিশি শেলীর স্ত্রী।
অপর্ণা জৈন
অপর্ণা জৈন হলেন একজন প্রশংসাপত্রপ্রাপ্ত ইন্টিগ্রাল মাস্টার কোচ, বিপণন পরামর্শক এবং লেখিকা। তিনি গত ২৩ বছর যাবত বিভিন্ন শিল্প জুড়ে তাঁর কর্মকাণ্ড করে চলছেন। তিনি ভারতের ব্যবসা উন্নয়ন থেকে মার্কেটিং পর্যন্ত সকল স্তরে কাজ করেছেন। অপর্ণা দুটি বইও রচনা করেছেন: একটি হচ্ছে দ্য সুদ ফ্যামিলি কুকবুক নামে একটি পারিবারিক প্রকল্প এবং অন্যটি হচ্ছে ওউন ইট: লিডারশিপ লেসন্স ফ্রম উইমেন হু ডু, যা ২০১৬ সালে টাটা লিট লাইভ ফেস্টিভালের "বিজনেস বুক অফ দ্য ইয়ার" বিভাগের জন্য তালিকাভুক্ত হয়েছিল।
অপর্ণা কর্মক্ষেত্রে মহিলাদের জন্য সমান অধিকারের পক্ষে এবং তিনি এই সমস্যা নিয়ে বহু প্রকাশনায় পর্যায়ক্রমিক অবদান রেখেছেন।   তিনি কর্পোরেট ভারতের বরিষ্ঠ নেতাদের সাথে কাজ করে থাকেন। অপর্ণা মহিলাদের প্রশিক্ষণ দেওয়ার জন্য একটি বিশেষ কর্মসূচি পরিচালনা করেন, তিনি মহিলা উদ্যোক্তাদের তাদের ব্যবসা শুরু করতে এবং অর্থায়নের ক্ষেত্রে পরামর্শদাতা হিসেবে গুরুত্বপূর্ণ অবদান রাখেন। অপর্ণা তাঁর নিজস্ব পরামর্শক সংস্থা, জেব্রা ওয়ার্কস পরিচালনা করেন।
প্রাথমিক জীবন এবং শিক্ষা
অপর্ণা নতুন দিল্লিতে জন্মগ্রহণ করেছেন, তবে কর্ণাটকের বেঙ্গালুরুতে তিনি তার শৈশব অতিবাহিত করেছেন। তিনি বেঙ্গালুরুর সোফিয়া উচ্চ বিদ্যালয় এবং অন্ধ্র প্রদেশের মদনাপল্লির ঋষি ভ্যালি স্কুল সহ বিভিন্ন স্কুলে পড়াশোনা করেছেন। তারপরে অপর্ণা সুইজারল্যান্ডে চলে যান, যেখানে তিনি অ্যালপিনা স্কুল অফ হোটেল ম্যানেজমেন্টে পড়াশোনা করেন এবং ১৯৯৩ সালে 'বিক্রয় ও বিপণন' এবং 'খাদ্য ও পানীয়' এই দুই বিভাগে দ্বৈত বিশেষজ্ঞতার সাথে ডিপ্লোমা অর্জন করেন। তিনি নতুন দিল্লির ওবেরয় স্কুল অফ হোটেল ম্যানেজমেন্টে আতিথেয়তায় পোস্ট-গ্রাজুয়েট প্রোগ্রাম গ্রহণের জন্য ভারতে ফিরে এসেছিলেন। অপর্ণা কানাডার ইন্টিগ্রাল কোচিং দ্বারা ইন্টিগ্রাল মাস্টার কোচ হিসাবেও শংসাপত্র প্রাপ্ত।
পেশা
অপর্ণা বেশ কয়েকটি কোম্পানিতে কাজ করেছেন; যার মধ্যে একটি বেঙ্গালুরুর সাসকেন, যেটি পূর্বের সিলিকন ভ্যালির ইউনিমোবাইল। তারপর ইন্ডিয়া টুডে গ্রুপের হয়ে কাজ করেছেন, যেখানে তিনি বিপণন প্রধান ছিলেন। তিনি তেহলকার সাথেও কাজ করেছিলেন এবং ২০১১ ও ২০১২ সালে তাদের বার্ষিক অনুষ্ঠান থিঙ্ক ফেস্টের নির্বাহী পরিচালক ছিলেন। তিনি হার্পার কলিনস লিমিটেডের সাথে পরামর্শক হিসেবে কাজ করেছেন এবং ভারতের পেঙ্গুইন র‍্যান্ডম হাউস, পার্টরিজ-এর স্ব-প্রকাশনা বিভাগের পরামর্শক প্রধান ছিলেন।
২০১১ সালে, অপর্ণা জেব্রা ওয়ার্কস নামে একটি বুটিক ইন্টিগ্রাল লিডারশিপ কোচিংয়ের প্রতিষ্ঠা করেন। এটি একটি পরামর্শ সংস্থা প্রতিষ্ঠান, যা ইন্টিগ্রাল কোচিং পদ্ধতি ব্যবহার করে প্রয়োজনমত নেতৃত্বের শিক্ষা সরবরাহ করে থাকে। তিনি সংবাদপত্র এবং অনলাইন মিডিয়ার কর্মক্ষেত্রে মহিলাদের উপর অতিথি কলাম লেখেন। মাঝে মধ্যে তিনি পত্রিকা এবং ব্রাউন পেপার ব্যাগ পত্রিকার জন্য রেস্তোঁরা পর্যালোচনা নামে একটি কলাম লিখে থাকেন।
পুরস্কার
২০১৫-১৬
পাটুলী
পাটুলী ভারতের পশ্চিমবঙ্গ রাজ্যের পূর্ব বর্ধমান জেলা র একটি গ্রাম।
ভৌগোলিক উপাত্ত
গ্রামটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮ মিটার (৫৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পাটুলীর জনসংখ্যা হল ৪৪৫১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পাটুলী এর সাক্ষরতার হার বেশি। পাটুলীর জনসংখ্যার ১০% হল ৬ বছর বা তার কম বয়সী।
যোগাযোগ
পাটুলী রেলওয়ে স্টেশন টি হাওড়া রেল বিভাগের অন্তর্গত ও ব্যান্ডেল-কাটোয়া লাইনে অবস্থিত।
সেলিমিয়ে মসজিদ, কোনিয়া
সেলিমিয়ে মসজিদ (সেলিম দ্বিতীয় মসজিদ, Selimiye Camisi) তুরস্কের কোনিয়াতে অবস্থিত ১৬শ শতকের একটি উসমানীয় মসজিদ।
অবস্থান
থাম্ব|300x300পিক্সেল| ডানদিকে মসজিদের সাথে সংযুক্ত গম্বুজ বিশিষ্ট গ্রন্থাগার ভবনটি পরবর্তী সংযোজন মসজিদটি কোনিয়ার কারাতে জেলায় অবস্থিত। আজিজিয়ে মসজিদের পূর্ব দিকে শহরের ব্যবসা কেন্দ্রে অবস্থিত। মসজিদটি পারস্য সুফি মেভলানা সেললুদ্দিন রুমির অন্ত্যেষ্টিক্রিয়া মাজার কমপ্লেক্সের পাশে নির্মিত হয় (বর্তমানে মেভলানা জাদুঘর)।
ইতিহাস
১৫৫৮ সালে সেলিম দ্বিতীয় তখনও শাহজাদা (রাজপুত্র) থাকাকালে, সানজাকের গভর্নর হিসেবে কাজ করার সময় মসজিদটির নির্মাণ কাজ শুরুর উদ্ভোধন করেন। যদিও মিমার সিনান প্রধান স্থপতির পদে অধিষ্ঠিত থাকাকালীন সময়ে মসজিদটি নির্মাণ করা হয়েছিল, তবে তার কোনো আত্মজীবনীতে ভবনটির উল্লেখ পাওয়া যায় না। কোনিয়া সিনানে শুধুমাত্র একটি ধর্মশালার সংস্কারের তালিকা রয়েছে। সেলিম সুলতান হওয়ার পর ১৫৭০ সালে এটির নির্মাণ কাজ শেষ হয়। পরে মসজিদটি তিনবার মেরামত করা হয়; ১৬৮৫, ১৮১৬ এবং ১৯১৪ সালে।
স্থাপত্য
দুই মিনার বিশিষ্ট মসজিদটি ১৬শ শতাব্দীর অন্যান্য উসমানীয় মসজিদের নকশার অনুরূপ এবং এটি ইস্তাম্বুলের ফাতিহ মসজিদের অনুরূপ। প্রার্থনার জায়গাটিতে একটি বড় গম্বুজসহ ছাদ রয়েছে। পোর্টিকোর উপরে সাতটি ছোট গম্বুজ রয়েছে। মিহরাবটি নীল মার্বেল এবং মিম্বরটি সাদা মার্বেল দিয়ে তৈরি।
আহমেদ ইকবাল
আহমেদ ইকবাল (জন্ম ২৮ মার্চ ১৯৮৯) একজন পাকিস্তানি ক্রিকেটার।   ১৩ ডিসেম্বর ২০০৭ সালে,২০০৭-০৮ মৌসুমের কায়েদ-ই-আজম ট্রফিতে করাচি হোয়াইটসের হয়ে প্রথম-শ্রেণীর ক্রিকেটে অভিষেক ঘটে।
চট্টগ্রাম বিশ্ববিদ্যালয় কমিউটার
চট্টগ্রাম বিশ্ববিদ্যালয় কমিউটার (ট্রেন নাম্বার-চট্টগ্রাম বিশ্ববিদ্যালয় কমিউটার -১/২/৩/৪) বাংলাদেশ রেলওয়ে পরিচালিত একটি যাত্রীবাহী ডেমু ট্রেন। চট্টগ্রাম বিশ্ববিদ্যালয়ের শিক্ষার্থীদের যাতায়াতের সুবিধার জন্য এই রেল সেবা চালু করা হয়।
যাত্রাপথ ও রেলপথ
চট্টগ্রাম বিশ্ববিদ্যালয় কমিউটার, চট্টগ্রাম> ষোলশহর> ফতেয়াবাদ> চট্টগ্রাম বিশ্ববিদ্যালয় মিটারগেজ রেলপথে চলাচল করে এবং যাত্রাপথে থাকা সকল স্টেশনে যাত্রাবিরতি দেয়।
সময়সূচি
চট্টগ্রাম বিশ্ববিদ্যালয় কমিউটার ট্রেনের সময়সূচি   নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী)
স্টেশন তালিকা
চট্টগ্রাম বিশ্ববিদ্যালয় কমিউটার যেসকল রেলওয়ে স্টেশনে যাত্রাবিরতি দেয় নিম্নে তা উল্লেখ করা হলো:
পাটুলিয়া
পাটুলিয়া ভারতের পশ্চিমবঙ্গ রাজ্যের উত্তর ২৪ পরগণা জেলার একটি গ্রাম। এই গ্রামটি খরদহ (খরদা) থানার অন্ত্রগত।
জনসংখ্যার উপাত্ত
ভারতের ২০০১ সালের আদমশুমারি অনুসারে পাটুলিয়া শহরের জনসংখ্যা হল ১৩,৮২৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে পাটুলিয়া এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
রঞ্জনবিদ্যা
thumb|220px|রঞ্জনবিদ একজন রোগীর এক্স-রশ্মি চিত্র পর্যবেক্ষণ করছেন। রঞ্জনবিদ্যা (radiology) চিকিৎসাবিজ্ঞানের একটি বিশেষায়িত ক্ষেত্র যেখানে চিকিৎসাবৈজ্ঞানিক চিত্রগ্রহণ বা মেডিকাল ইমেজিং-এর মাধ্যমে রোগ শনাক্তকরণ ও এর চিকিৎসা করা হয়। আদিতে এক্স-রশ্মি বা রঞ্জনরশ্মি মেশিন এবং অন্যান্য বিকিরিক যন্ত্র থেকে নিঃসৃত তড়িৎচুম্বকীয় শক্তি ব্যবহার করে চিকিৎসার শরীরের অভ্যন্তরীণ অঙ্গপ্রত্যঙ্গের চিত্রগ্রহণকেই রঞ্জনবিদ্যা বোঝাতো। আজও কেবল এক্স-রশ্মি বা রঞ্জনরশ্মি চিত্রগ্রহণে ব্যবহৃত হলে তাকে ইংরেজিতে Roentgenology বলে। তবে আধুনিক যুগে চিকিৎসাবৈজ্ঞানিক চিত্রগ্রহণ কেবল এক্স-রশ্মির মাধ্যমেই সম্পন্ন হয় না। উচ্চ কম্পাঙ্কের শব্দ তরঙ্গ, চৌম্বকক্ষেত্র এবং তেজস্ক্রিয় বিকিরণ, ইত্যাদিও ব্যবহার করা হয়।
মহাভাষ্য
মহাভাষ্য (महाभाष्य), পতঞ্জলিকে আরোপিত, পাণিনির অষ্টাধ্যায়ী ও কাত্যায়নের বর্ত্তিকা-সূত্র থেকে সংস্কৃত ব্যাকরণের নির্বাচিত নিয়মগুলির উপর একটি ভাষ্য, এবং পাণিনির ব্যাকরণের বিশদ বিবরণ। এটি খ্রিস্টপূর্ব ২য় শতাব্দীর।
মহাভাষ্যকে ব্যাকরণের মিশ্রণের পাশাপাশি ব্যাকরণের দর্শনও বলা যেতে পারে। মহাভাষ্যকে অহনিকা নামে পঁচাশি ভাগে ভাগ করা হয়, যার প্রত্যেকটিতে একদিনের অধ্যয়নের বিষয়বস্তু রয়েছে।
পাকান্ত্রবিজ্ঞান
পাকান্ত্রবিদ্যা বা গ্যাস্ট্রোএন্টেরোলজি (Gastroenterology) চিকিৎসা শাস্ত্রের একটি বিশেষজ্ঞ শাখা যার বিষয়বস্তু হলো পরিপাক তন্ত্র অর্থাৎ মানুষের মুখ গহ্বর থেকে মলাধার অবধি বিস্তৃত পাকান্ত্র নালীর রোগ, সমস্যা ও অস্বাভাবিকতা। যে চিকিৎসক এ সম্পর্কিত সমস্যা নিয়ে কাজ করেন তাকে অন্ত্রবিদ বা পাকান্ত্রবিদ বলে।
সেজারিয়া এভোরা
সেজারিয়া এভোরা (Cesaria Evora) কেপ ভার্দে দ্বীপপুঞ্জের এক খ্যাতিমান সঙ্গীত শিল্পী। তিনি পর্তুগিজ ভাষায় গান গেয়ে থাকেন।
সংগ্রামী সাধকদের ইতিহাস
থাম্ব|ডান|ইংরেজি সংস্করণ থাম্ব|ডান|আরবি সংস্করণ থাম্ব|ডান|উর্দু সংস্করণ সংগ্রামী সাধকদের ইতিহাস (تاریخ دعوت و عزیمت) হল দেওবন্দি ইসলামি পণ্ডিত আবুল হাসান আলী নদভীর উর্দু ভাষায় রচিত ইসলামের ইতিহাস বিষয়ক একটি ধারাবাহিক বিশুদ্ধ ও জনপ্রিয় বই। ১৯৫৫ সালে এর প্রথম খণ্ড প্রকাশিত হয় এবং শেষ খণ্ড তথা পঞ্চম খণ্ড প্রকাশিত হয় ১৯৮৪ সালে। প্রায় প্রধান ভাষায় বইটির অনুবাদ সম্পন্ন হয়েছে। বইটিতে হিজরি ১ম শতাব্দীর উমর ইবনে আবদুল আজিজ থেকে  ১২শ শতাব্দীর শাহ ওয়ালিউল্লাহ দেহলভী পর্যন্ত কতিপয় সংস্কারকের ধারাবাহিক জীবনী ও ইতিহাস সন্নিবেশিত হয়েছে। প্রকাশের পর থেকে এটি ব্যাপক পাঠকপ্রিয়তা অর্জন করে এবং লেখক ১৯৯৯ সালে অক্সফোর্ড বিশ্ববিদ্যালয়ের পক্ষ থেকে সুলতান ব্রুনাই আন্তর্জাতিক পুরস্কার পান। গ্রন্থটি অসংখ্য শিক্ষা প্রতিষ্ঠানের পাঠ্যবই হিসেবে অন্তর্ভুক্ত রয়েছে এবং গ্রন্থটির উপর অনেক পিএইচডি অভিসন্দর্ভ রচিত হয়েছে।
ইতিহাস
১৯৫৪ সালের অক্টোবরে বইটির ১ম খণ্ডের কাজ সমাপ্ত হয়। এ খণ্ডে প্রথম শতাব্দীর উমর ইবনে আবদুল আজিজে র সাংস্কারিক কার্যক্রম থেকে শুরু করে সপ্তম শতাব্দীর জালাল উদ্দিন মুহাম্মদ রুমির সাংস্কারিক ও বিপ্লবী চিন্তাধারার কার্যক্রম সন্নিবেশিত হয়েছে। এর সাথে তিনি ইসলাহ ও সংস্কারের উপর একটি গুরুত্বপূর্ণ ভূমিকা লিখেছেন। এ গ্রন্থটি আযমগড়ের দারুল মুসান্নিফীন থেকে ১৯৫৫ সালে প্রথম প্রকাশিত হয়। এ গ্রন্থ হাতে পাওয়ার পর এক চিঠিতে নদভীকে আব্দুল কাদের রায়পুরী লেখেন, “অধম আজকাল আপনার কিতাব তারীখে দাওয়াত ওয়া আযীমাত শুনছে। এটি শাহ সাহেবের কাছ থেকে পেয়েছিলাম। মাশাআল্লাহ, খুবই সুন্দর কিতাব। আল্লাহ পাক আপনাকে জাযায়ে খায়ের দান করুন। আপনি বড় কষ্ট করে এ গ্রন্থ প্রণয়ন করেছেন। প্রকৃতপক্ষে এটা আপনার বড় কাজ।” অন্য এক চিঠিতে তিনি লেখেন, “দ্বিতীয় খণ্ড ছাপা হলে খুবই ভালাে হবে।” বিশিষ্ট ইসলামী চিন্তাবিদ মানাজির আহসান গিলানি লিখেছেন, দাওয়াত ও আযীমাতের ইতিহাস পেয়েছি। নিজের হারানাে সম্পদ ফিরে পেয়েছি। আল্লাহ পাকই জানেন কতবার এই গ্রন্থ থেকে ফায়দা লাভ করতে থাকবাে। পড়ছি, মন ভরছে না। আল্লাহ পাকই জানেন আমার কত স্বপ্নের ব্যাখ্যা আপনার দ্বারা পূর্ণ হবে।”
১৯৫৬ সালে এর দ্বিতীয় খণ্ডের পাণ্ডুলিপি তৈরি হয় এবং ১৯৫৭ সালে দারুল মুসান্নিফীন থেকে ছাপা হয়। এ গ্রন্থে ইবনে তাইমিয়ার সাংস্কারিক কার্যাবলির বিস্তারিত বিবরণ রয়েছে। লেখকের বিদেশ ভ্রমণ এবং অন্যান্য কারণে তৃতীয় খণ্ড বের হতে ছয় বছর সময় লেগে যায়। ঐ সময় বন্যার কারণে তিনি তার গ্রামের বাড়ি রায়বেরেলীর তাকিয়া কেলায় আটকা পড়ে যান। ঐ সময় তিনি তৃতীয় খণ্ডের কাজ শুরু করেন এবং তিন সপ্তাহের মধ্যে নিজামুদ্দিন আউলিয়ার সাংস্কারিক কার্যক্রম লিপিবদ্ধ করেন। এই খণ্ডের দ্বিতীয় অংশে তিনি শরফুদ্দীন ইয়াহইয়া মানেরীর ইতিহাস লিপিবদ্ধ করেন। ১৯৬২ সালে লাহোরে অবস্থান কালে এই খণ্ডটি পরিপূর্ণ হয়। এটি ১৯৬৩ সালে মজলিসে নশরিয়াতে ইসলাম হতে প্রকাশিত হয়।
চতুর্থ খণ্ডটি আহমেদ সিরহিন্দির কর্মবহুল জীবনের উপর লিখিত। তৃতীয় খণ্ডের ১৮ বছর পর ১৯৮০ সালের এপ্রিল মাসে এটি প্রকাশিত হয়। পঞ্চম খণ্ড শাহ ওয়ালিউল্লাহ দেহলভীর সাংস্কারিক কার্যক্রমের উপর রচিত যা ১৯৮৪ সালে প্রকাশিত হয়।
বৈশিষ্ট্য
এই গ্রন্থে ইসলামের তেরশ বছরের ইতিহাসের সংস্কার ও বিপ্লবায়ন প্রয়াসের ধারাবাহিকতা বর্ণনা এবং সে সব ব্যক্তিবর্গকে চিহ্নিত করা হয়েছে, যারা স্ব স্ব যুগে নিজ নিজ যােগ্যতা মোতাবেক ধর্মের পুনরুজ্জীবন ও পুনর্জাগরণ এবং ইসলাম ও মুসলমানদের হেফাজতের কাজে অংশ নিয়েছেন এবং যাদের সমবেত প্রচেষ্টা দ্বারা ইসলাম জীবিত ও সংরক্ষিত আকারে এই মুহূর্তে বিদ্যমান এবং মুসলমানরা একটি বিশিষ্ট সম্প্রদায় (উম্মাহ) হিসেবে পরিদৃশ্যমান।  লেখক গ্রন্থটি রচনায় কিছু বৈশিষ্ট্যের বর্ণনা দিয়েছেন:
অনুবাদ
১৯৮২ সালের ডিসেম্বরে ইসলামিক ফাউন্ডেশন বাংলাদেশ থেকে “ইসলামী রেনেসাঁর অগ্রপথিক” নামে এই গ্রন্থটির ৩য় খণ্ডের প্রথম বঙ্গানুবাদ প্রকাশিত হয়, অনুবাদক নদভীর শিষ্য আবু সাইদ মুহাম্মদ ওমর আলী। ১৯৮৭ সালের এপ্রিলে এর ১ম খণ্ড এবং ১৯৯০ সালের আগস্টে ২য় খণ্ডের বঙ্গানুবাদ প্রকাশিত হয়। পরবর্তীতে “ইসলামী রেনেসাঁর অগ্রপথিক” পরিবর্তন করে “সংগ্রামী সাধকদের ইতিহাস” নামে এর ৪র্থ খণ্ডের অনুবাদ প্রকাশিত হয়। ২০০৯ সালের সেপ্টেম্বরে শাহ আব্দুল হালিম হুসাইনী কর্তৃক এর সর্বশেষ অর্থাৎ ৫ম খণ্ডের অনুবাদ প্রকাশিত হয়। আবু সাইদ ওমর আলীর অনুবাদে সহায়তা করেছেন আবু তাহের মিসবাহ। পরবর্তীতে মাকতাবাতুল হেরা থেকে আবুল হাসান আলী নদভীর “সীরাতে আহমদ শহীদ রহ.”-এর ২ খণ্ড মিলিয়ে মোট ৭ খণ্ডে গ্রন্থটি প্রকাশিত হয়। এছাড়া ১৯৭১ সালে ইংরেজিতে “Saviours of Islamic Spirit” নামে, ১৯৬৫ সালে আরবিতে ‘রিজালুল ফিকরি ওয়াদ্দাওয়াহ ফিল ইসলাম’ (رجال الفكر والدعوة في الإسلام) সহ প্রায় প্রধান ভাষায় গ্রন্থটি অনুদিত হয়েছে। ইংরেজিতে আবদুর রহমান ইবনে ইউসুফ ম্যাঙ্গেরার সম্পাদনায় আরেকটি নতুন অনুবাদ পাওয়া যায়।
পুরস্কার
গ্রন্থটি রচনা ও ইসলামের ইতিহাসে গুরুত্বপূর্ণ অবদান রাখার স্বীকৃতি স্বরূপ অক্সফোর্ড বিশ্ববিদ্যালয়ের ইসলামিক সেন্টারের পক্ষ থেকে ১৯৯৯ সালে তাকে সুলতান ব্রুনাই আন্তর্জাতিক পুরস্কার প্রদান করা হয়। যার তৎকালীন অর্থমূল্য ছিল প্রায় ২০ লাখ ভারতীয় রুপি। সমুদয় অর্থ তিনি ধর্মীয় প্রতিষ্ঠানে দান করে দেন।
উত্তরাধিকার
এই গ্রন্থটি অসংখ্য বিশ্ববিদ্যালয় ও শিক্ষা প্রতিষ্ঠানের পাঠ্যবই হিসেবে স্বীকৃত। ২০১৭ সালে কাশ্মীর বিশ্ববিদ্যালয়ের ইসলামের ইতিহাস বিভাগের অধীনে সামি উল্লাহ ভাট কর্তৃক ইংরেজিতে “তারীখে দাওয়াত ওয়া আযীমাতের বিশেষ উল্লেখ সহ ইসলামের ইতিহাস রচনায় আবুল হাসান আলী নদভীর অবদান” শীর্ষক অভিসন্দর্ভ সহ অনেক পিএইচডি অভিসন্দর্ভ রচিত হয়েছে।